Sorkikápolna Község Önkormányzata Képviselő-testületének

10/2017. (V. 23.) önkormányzati rendelete

a házasságkötés létesítésének hivatali helyiségen kívüli, valamint 

a hivatali munkaidőn kívül történő engedélyezésének szabályairól, valamint 

az azokért fizetendő díjak mértékéről szóló 

4/2015. (III. 27.) önkormányzati rendelet módosításáról

Sorkikápolna Község Önkormányzatának Képviselő-testülete

az anyakönyvi eljárásról szóló 2010. évi I. törvény 96.§-ában kapott felhatalmazás alapján,

az Alaptörvény 32. cikk (1) bekezdés a) pontjában meghatározott feladatkörében eljárva

a következőket rendeli el:
1.§ 
Sorkikápolna Község Önkormányzata Képviselő-testületének a házasságkötés létesítésének hivatali helyiségen kívüli, valamint a hivatali munkaidőn kívül történő engedélyezésének szabályairól, valamint az azokért fizetendő díjak mértékéről szóló 4/2015. (III. 27.) önkormányzati rendelet (továbbiakban: Rendelet) 1. § (1) bekezdése helyébe a következő rendelkezés lép:
„(1) A rendelet hatálya Sorkikápolna község közigazgatási területén lefolytatott, hivatali helyiségen kívüli, valamint hivatali munkaidőn túli házasságkötési eljárásokra (a továbbiakban: anyakönyvi esemény), az eljárásokban részt vevő természetes személyekre terjed ki.”
 
2.§ (1)
Hatályát veszti a Rendelet 4.§-a.
      (2)
Hatályát veszti a Rendelet 2. § (1) bekezdésében a „vagy a bejegyzett élettársi kapcsolat létesítése iránti szándék” szövegrész, a 2. § (2) bekezdésében a „vagy 32. § (3) bekezdésében” szövegrész.
3.§ 
Ez a rendelet a kihirdetését követő napon lép hatályba.

Kihirdetési záradék:

A rendelet kihirdetésre került 2017. május 23. napján.

